CELEX: 62010TN0262
Language: el
Date: 2010-06-07 00:00:00
Title: Υπόθεση T-262/10: Προσφυγή της 7ης Ioυνίου 2010 — Microban International και Microban (Ευρώπη) κατά Επιτροπής

14.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 221/51
            
         Προσφυγή της 7ης Ioυνίου 2010 — Microban International και Microban (Ευρώπη) κατά Επιτροπής
   (Υπόθεση T-262/10)
   ()
   2010/C 221/82
   Γλώσσα διαδικασίας: η αγγλική
   
      Διάδικοι
   
   
      Προσφεύγουσες: Microban International Ltd. (Huntersville, Ηνωμένες Πολιτείες) και Microban (Ευρώπη) Ltd. (Heath Hayes, Ηνωμένο Βασίλειο (εκπρόσωπος-οι: M. S. Rydelski, δικηγόρος)
   
      Καθής: Ευρωπαϊκή Επιτροπή
   
      Αιτήματα των προσφευγουσών
   
   Οι προσφεύγουσες ζητούν από το Γενικό Δικαστήριο:
   
               —
            
            
               να ακυρώσει την από 19 Μαρτίου 2010 απόφαση 2010/169 της Επιτροπής για τη μη συμπερίληψη του 2,4,4'-τριχλωρο-2'-υδροξυδιφαινυλαιθέρα στον κατάλογο της Ένωσης περί προσθέτων που επιτρέπεται να χρησιμοποιούνται στην κατασκευή πλαστικών υλικών και αντικειμένων τα οποία προορίζονται να έρθουν σε επαφή με τρόφιμα βάσει της οδηγίας 2002/72/ΕΚ (ΕΕ 2010 L 75, σ. 25), και
            
         
               —
            
            
               να καταδικάσει την Επιτροπή στα δικαστικά έξοδα της παρούσας διαδικασίας.
            
         
      Λόγοι ακυρώσεως και κύρια επιχειρήματα
   
   Με την προσφυγή τους, οι προσφεύγουσες ζητούν, βάσει του άρθρου 263 ΣΛΕΕ την ακύρωση της από 19 Μαρτίου 2010 αποφάσεως 2010/169 της Επιτροπής για τη μη συμπερίληψη του 2,4,4'-τριχλωρο-2'-υδροξυδιφαινυλαιθέρα στον κατάλογο της Ένωσης περί προσθέτων που επιτρέπεται να χρησιμοποιούνται στην κατασκευή πλαστικών υλικών και αντικειμένων τα οποία προορίζονται να έρθουν σε επαφή με τρόφιμα βάσει της οδηγίας 2002/72/ΕΚ (1) (ΕΕ 2010 L 75, σ. 25), κοινοποιηθείσας υπό τον αριθμό C(2010) 1613.
   Προς στήριξη των λόγων ακυρώσεών τους, οι προσφεύγουσες προβάλλουν τους ακόλουθους ισχυρισμούς:
   
                
            
            
               Πρώτον, η προσβαλλόμενη απόφαση δεν είναι σύμφωνη με τη διαδικασία εγκρίσεως του κανονισμού πλαισίου (2), καθότι στερείται επαρκούς νομικής βάσεως βάσει της οποίας μπορούσε να εκδοθεί.
            
         
                
            
            
               Δεύτερον, η απόφαση που εξέδωσε η καθής για τη μη συμπερίληψη του επίμαχου προϊόντος στον κατάλογο της Ένωσης περί προσθέτων χωρίς απόφαση περί διαχειρίσεως κινδύνων, βασιζόμενη αποκλειστικώς στην απόσυρση της αρχικής αιτήσεως περί εγκρίσεως, συνιστά παράβαση της διαδικασίας εγκρίσεως όσον αφορά το επίμαχο προϊόν.
            
         
                
            
            
               Τρίτον, η προσφεύγουσα, μην παρέχοντας τη δυνατότητα να αντικατασταθεί η αρχική αίτηση για το επίμαχο προϊόν, προσέβαλε τη δικαιολογημένη εμπιστοσύνη των προσφευγουσών.
            
         
                
            
            
               Τέλος, η διαδικασία που οδήγησε στην προσβαλλόμενη απόφαση δεν ήταν σύμφωνη με τις γενικές αρχές του δικαίου της Ένωσης, όπως οι αρχές της χρηστής διοικήσεως, διαφάνειας και ασφάλειας δικαίου.
            
         
      (1)  Οδηγία 2002/72/ΕΚ της Επιτροπής της 6ης Αυγούστου 2002 σχετικά με τα πλαστικά υλικά και αντικείμενα που προορίζονται να έρθουν σε επαφή με τρόφιμα (ΕΕ 2002 L 220, σ. 18)
   
      (2)  Κανονισμός (ΕΚ) αριθ. 1935/2004 του Ευρωπαϊκού Κοινοβουλίου και του Συμβουλίου της 27ης Οκτωβρίου 2004 σχετικά με τα υλικά και αντικείμενα που προορίζονται να έρθουν σε επαφή με τρόφιμα και με την κατάργηση των οδηγιών 80/590/ΕΟΚ και 89/109/ΕΟΚ